cyanic-selkie/wikianc huggingface dataset:
Τα τραγούδια της χθεσινής μέρας
Πηγές
Τ Κατηγορία:Άλμπουμ του 1981
Ο Μοναχικός Καβαλάρης (ταινία, 2013)
Ο Μοναχικός Καβαλάρης (αγγλικά: The Lone Ranger) είναι αμερικανικό περιπετειώδης γουέστερν του 2013. σε παραγωγή των Walt Disney Pictures και Jerry Bruckheimer Films και. Τη σκηνοθεσία ανέλαβε ο Γκορ Βερμπίνσκι και το σενάριο έγραψαν οι Τζάστιν Χέιθ, Τεντ Έλιοτ και Τέρι Ρόσιο. Η ταινία είναι βασισμένη στην ομότιτλη ραδιοφωνική σειρά του 1933 και είναι η πρώτη κινηματογραφική ταινία με θέμα τον Μοναχικό Καβαλάρη και τον Τόντο μετά από 32 χρόνια. Πρωταγωνιστούν οι Τζόνι Ντεπ στο ρόλο του Τόντο και ο Άρμι Χάμερ στο ρόλο του Τζον Ριντ. Στην ταινία επίσης συμμετέχουν οι Γουίλιαμ Φίχτνερ, Τομ Γουίλκινσον, Μπάρι Πέπερ, Τζέιμς Μπατζ Ντέιλ και Ελένα Μπόναμ Κάρτερ.
Τα γυρίσματα αντιμετώπισαν δυσκολίες με προβλήματα της παραγωγής και τον προϋπολογισμό και έφτασε στο σημείο να σταματήσουν εντελώς. Η ταινία κυκλοφόρησε στις αίθουσες των Ηνωμένων Πολιτειών στις 3 Ιουλίου 2013. Η ταινία πήρε μικτές προς αρνητικές κριτικές στις Ηνωμένες Πολιτείες και μικτές προς θετικές κριτικές στον υπόλοιπο κόσμο. Αποδείχτηκε εισπρακτική αποτυχία, αποφέροντας συνολικά 260,5 εκατομμύρια δολάρια παγκοσμίως με τον προϋπολογισμό της ταινίας να αγγίζει τα 225 εκατομμύρια δολάρια συν έναν ακόμη προϋπολογισμό 150 εκατομμυρίων δολαρίων για την προώθηση της ταινίας. Η ταινία έλαβε δύο υποψηφιότητες για Όσκαρ στις κατηγορίες Κομμώσεις/Μακιγιάζ και Οπτικά Εφέ.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες γουέστερν Κατηγορία:Ταινίες του 2013 Κατηγορία:Αγγλόφωνες ταινίες Κατηγορία:Αμερικανικές κωμικές ταινίες δράσης Κατηγορία:Αμερικανικές ταινίες δράσης Κατηγορία:Ταινίες παραγωγής Walt Disney Pictures Κατηγορία:Αμερικανικές buddy ταινίες Κατηγορία:Ταινίες με μουσική σύνθεση Χανς Ζίμμερ Κατηγορία:Ταινίες γυρισμένες στην Αριζόνα Κατηγορία:Ταινίες γυρισμένες στο Κολοράντο Κατηγορία:Ταινίες γυρισμένες στο Νέο Μεξικό Κατηγορία:Ταινίες γυρισμένες στο Τέξας Κατηγορία:Ταινίες γυρισμένες στη Γιούτα Κατηγορία:Ταινίες γυρισμένες στην Καλιφόρνια Κατηγορία:Ταινίες σε σενάριο Τεντ Έλιοτ Κατηγορία:Ταινίες σε σενάριο Τέρι Ρόσιο Κατηγορία:Ταινίες IMAX
Τζαράμπουλους
Βρίσκεται βόρεια της λίμνης Άσσαντ, ακριβώς νότια των συνόρων Συρίας-Τουρκίας και της τουρκικής πόλης Καρκάμις.
Ιστορία
Στην Εποχή του Χαλκού και του Σιδήρου, ο αρχαιολογικός χώρος που βρισκόταν ακριβώς βόρεια της Τζαράμπουλους (το μισό της οποίας βρίσκεται τώρα στην Τουρκία) ονομαζόταν «Καρχεμίς», στους ελληνικούς και ρωμαϊκούς χρόνους το αρχαίο όνομα της πόλης ήταν Ευρωπός (πολυτονικώς Εὐρωπός)· το οποίο πρέπει να αποτελεί την προέλευση της σύγχρονης μορφής του τοπωνυμίου Τζέραμπις.
Η αρχική μορφή του τοπωνυμίου του 18ου αιώνα φαίνεται να ήταν «Ντζέραμπις», που αργότερα βρέθηκε ωστόσο ως «Ντζεράμπουλος» ή «Τζεράμπλους», πιθανότατα προερχόμενη από την Ιεράπολη (σημερινή Μανμπίτζ, στα νοτιοδυτικά).
Εξωτερικοί σύνδεσμοι
Κατηγορία:Πόλεις της Συρίας
Μπάνσκο
Το Μπάνσκο (βουλγαρικά: Банско) είναι μια πόλη 9.212 κατοίκων στο όρος Πιρίν της Βουλγαρίας, σε υψόμετρο 936 μέτρων από την επιφάνεια της θάλασσας. Στην πόλη υπάρχει σιδηροδρομικός σταθμός. Η πόλη είναι μεγάλος τουριστικός προορισμός ειδικότερα κατά την χειμερινή περίοδο λόγω του ομώνυμου χιονοδρομικού κέντρου που διαθέτει άριστη οργάνωση με καλή ποιότητα χιονιού. Μετά από την διοργάνωση του πρώτου φεστιβάλ τζαζ στην πόλη, το Μπάνσκο απέκτησε διεθνές πολιτιστικό ενδιαφέρον.
Τουρισμός
Το Μπάνσκο, άλλοτε κοινότητα κυρίως κτηνοτρόφων και ταξιδευτών εμπόρων, έχει γίνει διεθνές κέντρο χειμερινού και θερινού τουρισμού. Οι κορυφές των βουνών κοντά στην πόλη, οι πολυάριθμες λίμνες και τα αιωνόβια πευκοδάση το καθιστούν δημοφιλή περιοχή για αναψυχή. Το μερίδιο της Βουλγαρίας στον Ευρωπαϊκό χειμερινό τουρισμό αυξάνεται σταθερά και το Μπάνσκο ανταγωνίζεται ολοένα και περισσότερο χιονοδρομικά κέντρα στη Γαλλία και την Ελβετία, λόγω του συγκριτικά χαμηλότερου κόστους, αλλά όχι της ποιότητας. Για τη φιλοξενία του αυξανόμενου αριθμού των τουριστών έχουν γίνει βελτιώσεις στην υποδομή και την οργάνωση του χιονοδρομικού κέντρου στο Toντόρκα. Το 2003 εγκαταστάθηκε ένα τελεφερίκ από την πόλη, αντικαθιστώντας τη διαδρομή ενός μικρού λεωφορείου προς το βασικό κέντρο της Μπαντερίσκα Πολιάνα. Το 2010 το χιονοδρομικό κέντρο διέθετε 75 χιλιόμετρα πίστες σκι, 14 σκι-λιφτ, που εξυπηρετούν ως και 24.500 άτομα ανά ώρα. Η εξυπηρετούμενη από τα σκι-λιφτ κορυφή είναι σε υψόμετρο 2.600 μέτρων. Η υψομετρική διαφορά είναι περίπου 1.000 μέτρα από τη βάση της Μπαντερίσκα Πολιάνα και πάνω από 1.600 μέτρα από την πόλη.
Το γειτονικό χωριό Μπάνια, που βρίσκεται μόλις 5 χλμ. από την πόλη, είναι γνωστό για τις 27 ιαματικές πηγές του.
Η πόλη εξυπηρετείται από τη γραφική στενού εύρους σιδηροδρομική γραμμή από το Σεπτέμβρι στο Ντομπρίνιστε. Τακτικά δρομολόγια λεωφορείων υπάρχουν, μεταξύ άλλων, για τη Σόφια, τη Φιλιππούπολη, το Μπλαγκόεβγκραντ, το Γκότσε Ντέλτσεφ και το Ράζλογκ.
Πολλά από τα προβλήματα υποδομής έχουν αρχίσει να αντιμετωπίζονται από το 2009, όπως επίσης και μεγάλο μέρος των ημιτελών διαμερισμάτων. Λόγω της παγκόσμιας ανάκαμψης από την οικονομική κρίση και την πιο ρεαλιστική τιμολόγηση, τα διαμερίσματα προσέλκυσαν περισσότερους αγοραστές από όλη την Ευρώπη. Το 2010 το κέντρο ανέκαμψε από την κρίση και είχε ρεκόρ κερδών.
Το υψηλότερο σημείο του χιονοδρομικού κέντρου βρίσκεται στα 2.560 μέτρα και το χαμηλότερο στα 1000 μέτρα. Το Μπάνσκο διαθέτει πίστες σκι 75 χιλιομέτρων, εκ των οποίων το 35% απευθύνεται σε αρχάριους, το 40% σε έμπειρους  και το 25% σε προχωρημένους σκιέρ και snowboarders. Το 80% αυτών των εκτάσεων είναι εξοπλισμένο με μηχανήματα τεχνητού χιονιού. Χάρη στα 170 κανόνια χιονιού TechnoAlpin και τους οδοστρωτήρες της εταιρείας Kassbohrer,  η σεζόν ξεκινάει  εγγυημένα τον μήνα  Δεκέμβριο και λήγει τον Μάιο. Επιπλέον λειτουργούν ένα οκταθέσιο κλειστό τελεφερίκ, ένα εξαθέσιο, έξι τετραθέσια και ένα τριθέσιο τελεφερίκ. Υπάρχουν επίσης διαθέσιμοι έξι αναβατήρες για σκι και δέκα παιδικοί αναβατήρες.
Εξωτερικοί σύνδεσμοι
Κατηγορία:Πόλεις της Βουλγαρίας Κατηγορία:Επαρχία Μπλαγκόεβγκραντ Κατηγορία:Χιονοδρομικά κέντρα στη Βουλγαρία
Έμιλ Λούντβιχ
Ο Έμιλ Λούντβιχ (Emil Ludwig, 1881 – 1948) ήταν Γερμανός συγγραφέας, γνωστός κυρίως για τις βιογραφίες του.
Βιογραφία
Γεννήθηκε στο Μπρέσλαου (σήμερα Βρότσλαβ της Πολωνίας) και ήταν γιος του οφθαλμολόγου Χέρμαν Κον, που, Εβραίος ων, άλλαξε το όνομά του σε Λούντβιχ.
Σπούδασε νομικά με τα οποία δεν ασχολήθηκε και επιδόθηκε στην συγγραφή. Έγραψε ποιήματα και θεατρικά έργα και το 1906 εγκαταστάθηκε στην Ελβετία. Κατά τον Πρώτο Παγκόσμιο Πόλεμο διετέλεσε ανταποκριτής εξωτερικού γερμανικής εφημερίδας. Η δημοσιογραφική του σταδιοδρομία συνεχίστηκε και μετά τον πόλεμο, οπότε πήρε συνεντεύξεις από τους Μουσσολίνι, Κεμάλ, Στάλιν και Μάζαρυκ.
Το 1920 έγραψε την βιογραφία του Γκαίτε, η οποία τον καθιέρωσε ως κορυφαίο εκπρόσωπο της «νέας σχολής» της βιογραφίας, της εκλαϊκευμένης δηλαδή μορφής της.
Ακολούθησαν βιογραφίες του Ναπολέοντα, του Χριστού και του Βίσμαρκ, πολύ δημοφιλείς διεθνώς και «πολύ επικίνδυνες» κατά τον Γκαίμπελς. Τα σχετικά με τον Βίσμαρκ και τον Γουλιέλμο Β΄ έργα του, αναφερόμενα στην αντίθεση των δύο ανδρών, τον έφεραν αντιμέτωπο σε δικαστικό αγώνα με τον έκπτωτο αυτοκράτορα, που έληξε αισίως για τον Λούντβιχ.
Το 1940 έφυγε στις Ηνωμένες Πολιτείες, απ’ όπου επέστρεψε στην Ελβετία μετά τον πόλεμο.
Η επιτυχία των έργων του οφείλεται στον συνδυασμό της ιστορικής αφήγησης με την ψυχολογική ανάλυση των βιογραφουμένων και την βάσει αυτής εξέταση των ελατηρίων των ενεργειών τους.
Επιλογή έργων
Κατηγορία:Γερμανοί θεατρικοί συγγραφείς Κατηγορία:Γερμανοί βιογράφοι Κατηγορία:Γερμανοί μυθιστοριογράφοι
Περιοχή Κίλουα
Η Περιοχή Κίλουα (Αγγλικά: Kilwa District, Σουαχίλι: Wilaya ya Kilwa), είναι μία από τις 6 περιοχές στην Περιφέρεια Λίντι (Lindi Region) της Τανζανίας. Στα Βόρεια συνορεύει με την Περιφέρεια Πουάνι (Pwani Region), στα Ανατολικά από τον Ινδικό Ωκεανό, Νότια από την Αγροτική Περιοχή Λίντι (Lindi Rural District) και την Περιοχή Ρουάνγκουα (Ruangwa District) και στα Δυτικά από την Περιοχή Λιουάλε (Liwale District). Η Περιοχή συμπεριλαμβάνει και τις ιστορικές τοποθεσίες Κίλουα Κισιουάνι (Kilwa Kisiwani) και Σόνγκο Μνάρα (Songo Mnara) τα οποία αποτελούν τμήμα της Παγκόσμιας Κληρονομιάς και την πρώην κύρια πόλη της Κίλουα Κιβίντζε.
Προφορά
Η πλησιέστερη ορθογραφική αποτύπωση της ονομασίας Kilwa στα Ελληνικά είναι Κίλουα όπου το ου είναι σύντομο, σαν να λέγαμε Κίλβα (αλλά χωρίς το σύμφωνο «β»).
Στατιστικά στοιχεία
Σύμφωνα με την Εθνική Απογραφή της Τανζανίας το 2002, ο πληθυσμός στην Επαρχία Κίλουα (Kilwa District) ήταν 171.850 άτομα. Η συνολική επιφάνεια της Επαρχίας είναι: 13.347,50 τ.χλμ., εκ των οποίων τα 12.125,9 τ.χλμ. βρίσκονται στη στεριά και τα 1.221,52 τ.χλμ. είναι στη θάλασσα.
Ιστορικά αξιοθέατα
Η Επαρχία αποτελεί ιστορικό τμήμα των:
Εξελίξεις
Πρόσφατες (από το 2003 έως τουλάχιστον το 2007) εξελίξεις στην περιοχή, περιλαμβάνουν την ανάπτυξη ενός σημαντικού κοιτάσματος φυσικού αερίου να κείται στο υπέδαφος της Νήσου Σόνγκο Σόνγκο στον Ινδικό Ωκεανό και συνεχίζονται οι προσπάθειες για να εντοπιστούν κοιτάσματα υδρογονανθράκων (πετρελαίου ή/και φυσικού αερίου) καθώς και διαρθρωτικές τάσεις πέριξ της ομάδας Σόνγκο Σόνγκο, τουλάχιστον τόσο μακρυά προς βορρά έως τη νήσο του Νυούνι (Nyuni). Οι έρευνες αυτές, ακόμα δεν έχουν ολοκληρωθεί.
Αυτές οι εξελίξεις, έχουν ήδη καταστήσει την περιοχή οικονομικά σημαντική, καθώς βιομηχανίες έχουν αναπτυχθεί κατά μήκος της διαδρομής του αγωγού, αυτό το επίπεδο της οικονομικής σημασίας αναμένεται να αυξηθεί, ακόμη και αν η αναζήτηση των άλλων υδρογονανθράκων κριθεί ανεπιτυχής.
Τομείς
Η Περιοχή Κίλουα (Kilwa District), χωρίζεται σε 6 Τομείς.
Τμήματα
Η Επαρχία Κίλουα (Kilwa District) διαιρείται διοικητικά σε 21 Τμήματα και σε παρένθεση ο πληθυσμός τους κατά την απογραφή του 2012:
Αγροτικά Τμήματα (19)
• 4 Εντός των 21 Τμημάτων, έχουν καταγραφεί 97 Χωριά.
Σημειώσεις
<references responsive="0" group="Σημ." /> <references responsive="0" group="Παρ. Σημ." />
Παραπομπές
Κατηγορία:Επαρχίες της Περιφέρειας Λίντι Κατηγορία:Επαρχίες της Τανζανίας
Λουδοβίκος Β΄ του Μονπανσιέ
Ο Λουδοβίκος Β΄ (1483 - 14 Αυγούστου 1501) από τον Οίκο των Βουρβόνων ήταν κόμης του Μονπανσιέ (1496 - 1501), μεγαλύτερος γιος και διάδοχος του Γιλβέρτου, κόμη του Μονπανσιέ και της Κλάρας Γκοντζάγκα (1 Ιουλίου 1464 - 2 Ιουνίου 1503), κόρης του Φρειδερίκου Α΄ μαρκησίου της Μάντουα.
Απεβίωσε πρόωρα και χωρίς απογόνους και τον διαδέχθηκε ο νεώτερος αδελφός του Κάρολος Γ΄ του Μπουρμπόν.
Κατηγορία:Οίκος των Βουρβόνων
Μάγια Λυμπεροπούλου
Η Μάγια Λυμπεροπούλου (11  Μαρτίου 1940 – 22 Ιουλίου 2021) ήταν Ελληνίδα θεατρική ηθοποιός. Γεννημένη στην Αθήνα, σπούδασε νομικά στο Πανεπιστήμιο Αθηνών και υποκριτική στο Θέατρο Τέχνης του Καρόλου Κουν, όπως και κινηματογράφο στη Γαλλία. Συνεργάστηκε με το Θέατρο Τέχνης «Κάρολος Κουν», το Εθνικό Θέατρο, το Κ.Θ.Β.Ε., ενώ διετέλεσε καλλιτεχνική διευθύντρια του ΔΗ.ΠΕ.ΘΕ. Πάτρας. Απεβίωσε ξαφνικά σε ηλικία 81 ετών από καρδιακή ανακοπή.
Παραστασιογραφία
II. Πίνακας θεατρικών παραστάσεων στις οποίες η Μ. Λυμπεροπούλου εργάστηκε ως σκηνοθέτης.
Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.
Αζάζιο
Το Αζάζιο (αραβικά: أَعْزَاز, Αζάζ) είναι πόλη στη βορειοδυτική Συρία, περίπου 32 χιλιόμετρα βόρεια-βορειοδυτικά του Χαλεπίου. Σύμφωνα με το Κεντρικό Γραφείο Στατιστικής της Συρίας, το Αζάζιο είχε πληθυσμό 31.623 κατοίκους στην απογραφή του 2004. Από το 2015, οι κάτοικοί του ήταν σχεδόν εξ ολοκλήρου σουνίτες μουσουλμάνοι, κυρίως Άραβες αλλά και ορισμένοι Κούρδοι και Τουρκμένιοι.
Είναι ιστορικά σημαντικός ως ο τόπος της Μάχης του Αζαζίου μεταξύ των Σταυροφορικών Κρατών και των Σελτζούκων Τούρκων στις 11 Ιουνίου 1125. Βρίσκεται κοντά στο συνοριακό πέρασμα Συρίας-Τουρκίας, το οποίο εισέρχεται στο Οντζούπιναρ της Τουρκίας, νότια της πόλης Κιλίς. Είναι η πρωτεύουσα της Προσωρινής Κυβέρνησης της Συρίας.
Πόλη
Κατηγορία:Πόλεις της Συρίας
Μαχμουντλού (Σαμκίρ)
Παραπομπές
Κατηγορία:Κατοικημένες περιοχές στην Επαρχία Σαμκίρ
Μεθυλοπροπένιο
Ονοματολογία
Η ονομασία «μεθυλοπροπένιο» από την ονοματολογία κατά IUPAC. Συγκεκριμένα, το αρχικό πρόθεμα «μεθυλο-» δηλώνει την παρουσία διακλάδωσης ενός (1) ατόμου άνθρακα, το τμήμα «προπ-» δηλώνει την παρουσία τριών (3) ατόμων άνθρακα στην κύρια ανθρακική αλυσίδα της ένωσης, το ενδιάμεσο «-εν-» δείχνει την παρουσία ενός (1) διπλού δεσμού μεταξύ ατόμων άνθρακα στο μόριο και η κατάληξη «-ιο» φανερώνει ότι δεν περιέχει χαρακτηριστικές ομάδες, δηλαδή ότι είναι υδρογονάνθρακας.
Δομή
Αυτός ο υδρογονάνθρακας έχει μόριο που αποτελείται από δύο (2) άτομα υδρογόνου και δύο (2) μεθύλια ενωμένα με ένα ζεύγος ατόμων άνθρακα που συνδέονται μεταξύ τους με ένα διπλό δεσμό. Όλα αυτά τα έξι (6) συνολικά άτομα [2 υδρογόνου + 4 άνθρακα (τα 2 με το διπλό δεσμό + 2 από τα 3 μεθύλια)] είναι ομοεπίπεδα. Η γωνία είναι 119°, δηλαδή πολύ κοντά στις 120° που προβλέπονται για τον sp2 υβριδισμό των ατόμων άνθρακα, που συνδέονται με διπλό δεσμό. Η περιστροφή του δεσμού C=C απαιτεί (σχετικά) υψηλή ποσότητα ενέργειας, γιατί απαιτεί την (προσωρινή) διάσπαση του π-δεσμού.
Ο π-δεσμός στο μόριο του προπενίου είναι υπεύθυνος για τη χρήσιμη δραστικότητά του. Ή περιοχή του διπλού δεσμού χαρακτηρίζεται από (σχετικά) υψηλή ηλεκτρονιακή πυκνότητα, που επομένως είναι ευάλωτη σε επιδράσεις ηλεκτρονιόφιλων. Πολλές αντιδράσεις του προπενίου καταλύνται από διάφορα μέταλλα μετάπτωσης, που σχηματίζουν προσωρινά σύμπλοκα με τα π και π* τροχιακά του προπενίου.
Με αφυδάτωση αλκανολών
Με ενδομοριακή αφυδάτωση μεθυλοπροπανόλης-1 ή μεθυλοπροπανόλης-1 παράγεται μεθυλοπροπένιο. Η αντίδραση ευνοείται σε σχετικά υψηηλές θερμοκρασίες, >150 °C :
1.
2.
Με απόσπαση υδραλογόνου
Με απόσπαση υδραλογόνου (HX) από ισοβουτυλοαλογονίδιο ή τ.βουτυλοαλογονίδιο παράγεται μεθυλοπροπένιο :
1.
2.
Με απόσπαση αλογόνου
Με απόσπαση αλογόνου (X2) από 1,2-διαλομεθυλοπροπάνιο παράγεται μεθυλοπροπένιο :
Με θέρμανση τεταρτοταγών αμμωνιακών αλάτων
Με θέρμανση τεταρτοταγών αμμωνιακών αλάτων (μέθοδος Hoffmann) παράγεται και μεθυλοπροπένιο. Π.χ.
Με επίδραση φωσφοροϋλιδίων σε καρβονυλικές ενώσεις
Με επίδραση φωσφοροϋλιδίου σε μεθανάλη (μέθοδος Wittig) παράγεται μεθυλοπροπένιο:. Π.χ. :
Ενυδάτωση
1. Επίδραση θειικού οξέος και στη συνέχεια νερού (ενυδάτωση). Παράγεται μεθυλοπροπανόλη-2 :
2. Υδροβορίωση και στη συνέχεια επίδραση με υπεροξείδιο του υδρογόνου. Παράγεται ισοβουτυλοβοράνιο και στη συνέχεια μεθυλοπροπανόλη-1 :
3. Αντίδραση με οξικό υδράργυρο και έπειτα αναγωγή. Παράγεται μεθυλοπροπανόλη-2:
4. Υπάρχει ακόμη η δυνατότητα αλλυλικής υδροξυλίωσης κατά Prins με επίδραση αλδευδών ή κετονών σε μεθυλοπροπένιο απουσία νερού. Π.χ. με μεθανάλη προκύπτει 3-μεθυλοβουτεν-2-όλη-1:
Προσθήκη υποαλογονώδους οξέως
Με επίδραση (προσθήκη) υποαλογονώδους οξέος (HOX) σε μεθυλοπροπένιο παράγεται 1-αλο-μεθυλοπροπανόλη-2 :
Καταλυτική υδρογόνωση
Με καταλυτική υδρογόνωση μεθυλοπροπένιο σχηματίζεται ισοβουτάνιο. Π.χ. :
Αλογόνωση
1. Με προσθήκη αλογόνου (X2) (αλογόνωση) σε μεθυλοπροπένιο έχουμε προσθήκη στο διπλό δεσμό. Παράγεται 1,2-διαλομεθυλοπροπάνιο. Π.χ. ::
2. Υποκατάσταση σε αλλυλική θέση, δηλαδή σε α θέση ως προς το διπλό δεσμό. Παράγεται 1-αλο-μεθυλοπροπένιο: Π.χ.:
Υδραλογόνωση
Με προσθήκη υδραλογόνων (HX) (υδραλογόνωση) σε μεθυλοπροπένιο :
1. Με τον πολικό μηχανισμό. Παράγεται τ.βουτυλαλογονίδιο:
2. Με το μηχανισμό ελευθέρων ριζών. Παράγεται ισοβουτυλαλογονίδιο:
Καταλυτική αμμωνίωση
1. Προσθήκη αμμωνίας (NH3). Παράγεται τ. βουτυλαμίνη. Π.χ.:
2. Προσθήκη πρωτοταγούς αμίνης. Παράγεται δευτεροταγής δ. βουτυλαμίνη. Π.χ. με μεθυλαμίνη παράγεται τ. βουτυλομεθυλαμίνη:
3. Προσθήκη δευτεροταγούς αμίνης. Παράγεται τριτοταγής δ. βουτυλαμίνη. Π.χ. με διμεθυλαμίνη παράγεται τ. βουτυλοδιμεθυλαμίνη:
Καταλυτική φορμυλίωση
Με προσθήκη μεθανάλης (CO + H2) σε μεθυλοπροπένιο παράγεται διμεθυλοπροπανάλη ή μεθυλοβουτανάλη. Π.χ.:
Προσθήκη αλδεΰδών ή κετονών κατά Prins
Με επίδραση περίσσειας αλδευδών ή κετονών σε προπένιο απουσία νερού, σε χαμηλή θερμοκρασία παράγεται παράγωγο διοξανίου. Π.χ. με μεθανάλη παράγεται 4,4-διμεθυλο-1,3-διοξάνιο και 5,5-διμεθυλο-1,3-διοξάνιο: 60 px 80 px
Διυδροξυλίωση
1. Επίδραση αραιού διαλύματος υπερμαγγανικού καλίου. Παράγει μεθυλοπροανοδιόλη-1,2: 2. Επίδραση καρβονικού οξέος και υπεροξείδιου του υδρογόνου. Παράγει μεθυλοπροανοδιόλη-1,2: 3. Μέθοδος Sharpless. Παράγει μεθυλοπροανοδιόλη-1,2: 4. Μέθοδος Woodward. Παράγει μεθυλοπροανοδιόλη-1,2: 5. Υπάρχει ακόμη δυνατότητα για 1,3-διυδροξυλίωση με επίδραση αλδευδών ή κετονών σε μεθυλοπροπένιο, παρουσία νερού. Αντίδραση Prins. Π.χ. με μεθανάλη παράγεται 3-μεθυλοβουτανοδιόλη-1,3:
Οζονόλυση
Με επίδραση όζοντος (οζονόλυση) σε μεθυλοπροπένιο, παράγεται ασταθές οζονίδιο που τελικά διασπάται σε μεθανάλη και προπανόνη :
Αλλυλική οξείδωση
Με επίδραση διοξειδίου του σεληνίου σε μεθυλοπροπένιο παράγεται μεθυλοπροπεν-2-όλη-1:
Αντίδραση Diels–Adler
Κατά την επίδραση αλκαδιενίου (διένιου) σε μεθυλοπροπένιο (διενόφιλο) έχουμε την ονομαζόμενη (αντίδραση Diels–Adler) που στην περίπτωση αυτή οδηγεί σε παραγωγή παραγώγου κυκλοεξενίου. Π.χ. με βουταδιένιο-1,3 παίρνουμε 4,4-διμεθυλοκυκλοεξένιο : 80 px
Αντίδραση Pauson-Khand
Κατά την επίδραση αλκίνια και μονοξειδίου του άνθρακα σε μεθυλοπροπένιο έχουμε την ονομαζόμενη αντίδραση Pauson-Khand που στην περίπτωση αυτή οδηγεί σε παραγωγή παραγώγων κυκλοπεντόνης. Π.χ. με αιθίνιο παράγεται 4,4-διμεθυλοκυκλοπεντεν-2-όνη και 5,5-διμεθυλοκυκλοπεντεν-2-όνη: 140 px 140 px
Προσθήκη καρβενίων
Κατά την προσθήκη μεθυλενίου σε μεθυλοκυκλοπροπένιο σχηματίζεται 1,1-διμεθυλοκυκλοπροπάνιο. Ταυτόχρονα όμως γίνονται και αντιδράσεις παρεμβολής στους δεσμούς C-C και C-H, οπότε παράγονται και πεντένια :: 60 px
Προκύπτει επομένως μίγμα 2-μεθυλοβουτένιου-1 ~67%, μεθυλοβουτένιου-2 ~22% και [1,1-διμεθυλοκυκλοπροπάνιου ~11%.
Καταλυτική προσθήκη οξυγόνου
Κατά την καταλυτική προσθήκη οξυγόνου σε μεθυλοκυκλοπροπένιο σχηματίζεται 2,2-διμεθυλοξιράνιο. Π.χ.: 80 px
Πολυμερισμός
Διακρίνονται τα ακόλουθα είδη πολυμερισμού μεθυλοκυκλοπροπένιο που όλα παράγουν πολυϊσοβουτυλένιο :
1. Κατιονικός. Π.χ.: 2.. Ελευθέρων ριζών. Π.χ.:
Φωτοχημικός διμερισμός
Κατά το φωτοχημικό διμερισμό μεθυλοκυκλοπροπένιο σχηματίζεται 1,1,3,3-τετραμεθυλοκυκλοβουτάνιο. Π.χ. : 100px|1,1,3,3-τετραμεθυλοκυκλοβουτάνιο
Φωτοχημική προσθήκη αλδεϋδών ή κετονών
Με επίδραση αλδευδών ή κετονών σε μεθυλοκυκλοπροπένιο απουσία νερού σχηματίζονται και φωτοχημικά παράγωγα οξετανίου (Αντίδραση Paterno–Büchi). Π.χ. με μεθανάλη παράγεται 3,3-διμεθυλοξετάνιο: 100px|3 3-διμεθυλοξετάνιο
Πηγές
Κατηγορία:Αλκένια
Πόλα Ρούπα
Η Παναγιώτα (Πόλα) Ρούπα (Καλαμάτα, 3 Απριλίου 1969) είναι Ελληνίδα τρομοκράτης, μέλος της οργάνωσης Επαναστατικός Αγώνας.
Πρώτη δράση
Η πρώτη φορά που συνελήφθη ήταν τον Νοέμβριο του 1995 στην κατάληψη του Πολυτεχνείου μαζί με 393 ακόμα άτομα, στους οποίους συμπεριλαμβάνονταν δύο ακόμα μέλη του Επαναστατικού Αγώνα: ο Νίκος Μαζιώτης και ο Σαράντος Νικητόπουλος.
Έπειτα προσήχθη το 1997, όταν ο σύντροφός της συνελήφθη για τοποθέτηση βόμβας έξω από το υπουργείο Ανάπτυξης ως ένδειξη αλληλεγγύης στις κινητοποιήσεις των κατοίκων της ανατολικής Χαλκιδικής ενάντια στην εξόρυξη χρυσού, αφέθηκε όμως ελεύθερη ελλείψει ενοχοποιητικών στοιχείων. Τον Ιανουάριο του 2014 ορίστηκε αμοιβή ως αντάλλαγμα για πληροφορίες που θα οδηγήσουν στον εντοπισμό τους, ύψους ενός εκατομμυρίου ευρώ για τον καθέναν από τους δύο, όπως είχε προαναγγείλει ο τότε Υπουργός Δημόσιας Τάξης και Προστασίας του Πολίτη Νίκος Δένδιας.
Συμμετοχή στον Επαναστατικό Αγώνα
Τον Απρίλιο του 2010 συνελήφθησαν σε σπίτι στα Καλύβια Αττικής και προφυλακίστηκαν. Τον Ιούλιο της ίδιας χρονιάς και κατά τη διάρκεια του εγκλεισμού γεννήθηκε ο γιος τους στον οποίο έδωσαν το όνομα, προς τιμήν του ιδεολογικού τους συντρόφου και τρομοκράτη, Λάμπρου Φούντα, που είχε σκοτωθεί την ίδια περίοδο σε συμπλοκή με την αστυνομία. Τον Οκτώβριο του 2011 αφέθηκαν ελεύθεροι με περιοριστικούς όρους λόγω παρέλευσης του 18μηνου, έως ότου τους παραβιάσουν τον Ιούνιο του 2012 κι εξαφανιστούν, με αποτέλεσμα τον Απρίλιο του 2013 να καταδικαστούν ερήμην σε 50 χρόνια κάθειρξη για τη συμμετοχή τους στον Επαναστατικό Αγώνα και τη δράση της οργάνωσης έως το 2010.
Επιχείρηση απόδρασης
Στις 21 Φεβρουαρίου 2016 η Ρούπα έθεσε σε εφαρμογή σχέδιο για την απόδραση του συντρόφου της καθώς και των μελών της Συνωμοσίας των Πυρήνων της Φωτιάς Γιώργο Πολύδωρο, Χρήστο Τσάκαλο, Γεράσιμο Τσάκαλο και Όλγα Οικονομίδου με ελικόπτερο. Λίγο αφότου το αεροσκάφος απογειώθηκε από χωριό της Αργολίδας, η Ρούπα επιχείρησε να πάρει τον έλεγχο υπό την απειλή όπλου. Ο πιλότος αμύνθηκε και, έπειτα από συμπλοκή κατά την οποία κινδύνεψαν να συντριβούν, το ελικόπτερο εν τέλει προσγειώθηκε με φόρα στο έδαφος.
Στο μακροσκελές κείμενο που δημοσίευσε η Ρούπα μερικές μέρες μετά το γεγονός ανέφερε πως η ενέργεια αυτή «εντασσόταν μέσα στα πλαίσια της συνέχισης της δράσης του Επαναστατικού Αγώνα» και ισχυρίστηκε πως ουδέποτε υπήρξε η πρόθεση να τεθεί σε κίνδυνο η ζωή του πιλότου.
Υπόθεση τέκνου
Μετά τη σύλληψη της Ρούπα, ο εξάχρονος γιος της ίδιας και του Μαζιώτη κρατήθηκε με εντολή της Εισαγγελίας Ανηλίκων σε παιδοψυχιατρική κλινική του Νοσοκομείου Παίδων “Η Αγία Σοφία”. Η ίδια κατέθεσε μήνυση κατά παντός υπευθύνου για αρπαγή ανηλίκου, καθώς οι αρχές αρχικά απέρριψαν το αίτημα να δοθεί η επιμέλεια του παιδιού σε συγγενικά της πρόσωπα. Από την πλευρά τους, ο τότε υπουργός Δικαιοσύνης Σταύρος Κοντονής απέρριψε ως ανυπόστατες τις κατηγορίες περί σύλληψης, κράτησης και ανάκρισης του παιδιού, ενώ η διοίκηση του νοσοκομείου έδωσε πληροφορίες για την κατάσταση του τέκνου, τα επισκεπτήρια που δεχόταν από συγγενικά πρόσωπα κλπ. Οι Ρούπα και Μαζιώτης σε γραπτή τους ανακοίνωση χαρακτήρισαν τον γιο τους “αιχμάλωτο του κοινωνικού και ταξικού πολέμου” και μαζί με την Αθανασοπούλου προχώρησαν σε απεργία πείνας και δίψας με συνέπεια οι δύο γυναίκες να οδηγηθούν λίγες μέρες μετά στο νοσοκομείο.
Το θέμα προκάλεσε πλήθος αντιδράσεων από επαγγελματίες στους τομείς της ψυχικής υγείας και της εκπαίδευσης, από οργανώσεις του αντιεξουσιαστικού χώρου κι από φυλακισμένους αναρχικούς. Ο Μανώλης Γλέζος σε ανακοίνωσή του ανέφερε πως τέτοιες πρακτικές οδηγούν στον “εξευτελισμό του σύγχρονου Ελληνικού κράτους”. Διοργανώθηκαν επίσης διάφορες κινήσεις αλληλεγγύης όπως συγκεντρώσεις διαμαρτυρίας (Αθήνα, Θεσσαλονίκη & Πάτρα), εμπρηστικές επιθέσεις (Αθήνα, Θεσσαλονίκη & Χανιά) και καταλήψεις (Εργατικό Κέντρο Θεσσαλονίκης, τηλεοπτικός σταθμός στα Χανιά).
Στις 8 Ιανουαρίου 2017, η επιμέλεια του παιδιού δόθηκε τελικά -υπό όρους- στη μητέρα της Πόλας Ρούπα. Ο συνήγορος των Ρούπα και Μαζιώτη, Φραγκίσκος Ραγκούσης, ευχαρίστησε τους υπουργούς Σταύρο Κοντονή και Νίκο Τόσκα, ενώ ο Νίκος Μαζιώτης σε γραπτή του ανακοίνωση ξεκαθάρισε πως οι δηλώσεις του Ραγκούση δεν αντιπροσώπευαν τον ίδιο και τη σύντροφό του.
Παραπομπές
Κατηγορία:Έλληνες αναρχικοί Κατηγορία:Έλληνες τρομοκράτες
Εναννατούμ Α΄
Ο Εναννατούμ Α΄ (Σουμεριακή γλώσσα: "EN.AN.NA-tum2") ήταν μικρότερος γιος του Ακουργκάλ, διαδέχθηκε τον μεγαλύτερο αδελφό του Εαννατούμ ως "Ενσί" ή βασιλιάς της Λαγκάς. Την περίοδο της βασιλείας του η Ούμμα απέκτησε μεγαλύτερη ανεξαρτησία, ο βασιλιάς της Ουρ-Λουμμά επιτέθηκε στην Λαγκάς αλλά αποκρούστηκε επιτυχώς και ηττήθηκε από τον Εναννατούμ Α΄. Ο Ουρ-Λουμμά αντικαταστάθηκε από έναν άλλον βασιλιά ιερέα τον Ιλλί που συνέχισε τις επιθέσεις στην Λαγκάς. Με την σύζυγο του Ασούμεν ο Εναννατούμ Α΄ απέκτησε τρεις γιους, ο ένας από αυτούς κατασκεύασε ανδριάντες των γονέων του στην περίοδο της ζωής τους. Διάδοχος του ορίστηκε ο γιος του Εντεμένα.
Πηγές
Κατηγορία:Βασιλείς της Λαγκάς
Σταύρος Παρχαρίδης
Ο Σταύρος Παρχαρίδης (Γερμανία, 18 Φεβρουαρίου 1966) είναι Έλληνας ηθοποιός, σκηνοθέτης, θεατρικός παραγωγός, σεναριογράφος και συγγραφέας. Φοίτησε στη Σχολή Δημοσιογραφίας στο Ε.Κ.Ε.Σ. Piggier, στη Δραματική Σχολή Αθηνών Γιώργος Θεοδοσιάδης  και το Άρμα Θεάτρου, του Στέλιου Αμανατίδη. Είναι μέλος του Σωματείο Ελλήνων Ηθοποιών από το 1993 Μέλος της Εταιρείας Ελλήνων Σκηνοθετών Ιδρυτικό μέλος και μέλος του Δ.Σ. της Ένωσης Κινηματογραφιστών Βορείου Ελλάδος. Το 1991 δημιούργησε το θέατρο Μαίωτρον, στην Θεσσαλονίκη, το οποίο διατηρεί έως σήμερα.
Βιογραφία
Γεννήθηκε στο Μπάκναγκ στη Γερμανία. Φοίτησε στη Σχολή Δημοσιογραφίας στο Ε.Κ.Ε.Σ. Piggier, στις Ανώτερες Σχολές Δραματικής Τέχνης Γιώργου Θεοδοσιάδη και το Άρμα Θεάτρου, Στέλιου Αμανατίδη. Επίσης παρακολούθησε σεμινάρια παιδικού θεάτρου με θέμα «Θέατρο και Παιδί»με το Μακεδονικό Θέατρο Γ. Μαλούχου. Έχει συμμετάσχει ως ηθοποιός σε θεατρικές παραγωγές στο Κ.Θ.Β.Ε. και επίσης στο ελεύθερο θέατρο στη Θεσσαλονίκη, με διάφορους θιάσους. Από το 1986 ασχολείται με τη γραφή τηλεοπτικών και κινηματογραφικών σεναρίων. Από το 1996 υπήρξε υπεύθυνος κατά καιρούς του θεατρικού τμήματος σε διάφορους δήμους, όπου σκηνοθετεί και διδάσκει θέατρο. Έχει διδάξει επίσης σενάριο στο θεατρικό εργαστήρι του Δήμος Νεάπολης-Συκεών. Ασχολείται και με την φωτογραφία, το βίντεο, και τις εικαστικές τέχνες. Έργα του έχουν εκτεθεί στο εξωτερικό όπως στο The Crypt Gallery, Λονδίνο
Κινηματογράφος
Στο χώρο της τηλεοπτικής και κινηματογραφικής παραγωγής βρίσκεται ενεργά από το 1987. Έχει συνεργαστεί με όλα τα μεγάλα τηλεοπτικά κανάλια σε σειρές όπως Comfuzio, ΑΜΑΝ, "Ρεπορτάζ χωρίς σύνορα", σε διαφημιστικά σπότ, σε Video clips, καθώς και σε μεγάλες κινηματογραφικές παραγωγές, όπως Όλα είναι δρόμος του Παντελής Βούλγαρης, "Το κυνήγι του λαγού" του Νικόλαος Βεζυργιάννης, «Ανθός της λίμνης» του Σταμάτης Τσαρουχάς, "Δοξόμπους" σε σκηνοθεσία Φώτος Λαμπρινός, ενώ το 2004 γύρισε την ταινία Πορεία 2004 σε δικό του σενάριο με πρωταγωνίστρια την Κατερίνα Μουτσάτσου, συμμετέχοντας στο Διεθνές Φεστιβάλ Κινηματογράφου Θεσσαλονίκης. Το 2015, συμμετείχε στο Φεστιβάλ Δράμας με την ταινία του "Αγαπημένη πόλη", μια low budget ταινία δρόμου. Πέρυσι, κέρδισε το A' βραβείο Ανδρικού ρόλου, ως πρωταγωνιστής στην ταινία μεγάλου μήκους Abyss In,, Άβυσσος μέσα, σε σκηνοθεσία Γιάννης Αϊβάζης, στο Global Nonviolent Film Festival.
Ντοκιμαντερ
Έχει σκηνοθετήσει τέσσερα ντοκιμαντέρ: «Το σφάγιο», «Καρυά Λευκάδας» «Η πόλη των νερών» «Ο επίμονος εκδότης».
Συγγραφικό έργο
Έχουν εκδοθεί τέσσερα βιβλία με οχτώ  από τα δεκαεννιά  θεατρικά του έργα, «Τρεις βαλίτσες» «Πέντε λεπτά» «Τα γενέθλια του Αϊ - Βασίλη, «Το λαχείο». Έχει εκδοθεί ένα μυθιστόρημα του με τίτλο «ΣΕ ΔΙΠΛΟ ΟΥΡΑΝΟ» και δύο παραμύθια με τίτλο : «Αχ γλυκό καλοκαιράκι» «Την υγειά σου για να έχεις» Έχει γράψει είκοσι στο σύνολο παραμύθια που έχουν ηχογραφηθεί στα πλαίσια προγράμματος με τίτλο «kids myths». Κείμενα του και φωτογραφίες του έχουν εκδοθεί από το περιοδικό Ξένιος Θεσσαλός στο οποίο είναι και μόνιμος συνεργάτης. Παρατίθενται κάποια από τα βιβλία:
Επιπλέον ανάγνωση
https://globalfilmactors.wordpress.com/2022/04/06/stavros-parharidis/
Κατηγορία:Έλληνες άνδρες ηθοποιοί τηλεόρασης Κατηγορία:Έλληνες άνδρες ηθοποιοί θεάτρου Κατηγορία:Έλληνες άνδρες ηθοποιοί κινηματογράφου
Ευρωπαϊκό Πρωτάθλημα Σκοποβολής 10 μέτρων 1999
Το Ευρωπαϊκό Πρωτάθλημα Σκοποβολής 10 μέτρων 1999 (αγγλικά: 1999 10m European Shooting Championships) ήταν η 28η διοργάνωση του Ευρωπαϊκού Πρωταθλήματος Σκοποβολής 10 μέτρων, που διοργανώθηκε από την Ευρωπαϊκή Συνομοσπονδία Σκοποβολής. Η διοργάνωση πραγματοποιήθηκε στο Άρνεμ της Ολλανδίας. Στο πρωτάθλημα διεξήχθησαν 16 αγωνίσματα, 4 ανδρών, 4 γυναικών, 4 εφήβων και 4 νεανίδων. Στο πρόγραμμα του πρωταθλήματος προστέθηκε για πρώτη φορά το αγώνισμα του κινούμενου στόχου μικτό στις γυναίκες.
Πρωταθλήτρια χώρα αναδείχθηκε η Ρωσία κατακτώντας 2 χρυσά και 3 ασημένια μετάλλια. Τη δεύτερη θέση κατέλαβε η Γερμανία με 1 χρυσό και 2 ασημένια και την τρίτη η Ουκρανία με 1 χρυσό, 1 ασημένιο και 3 χάλκινα μετάλλια.
Ανδρών
1997 | 1998 | 1999 | 2000 | 2001
Γυναικών
1997 | 1998 | 1999 | 2000 | 2001
Λαοτιανές βουλευτικές εκλογές 2021
Στις 21 Φεβρουαρίου 2021 διεξήχθησαν βουλευτικές εκλογές στο Λάος, για να εκλεγούν τα 164 μέλη της 9ης Λαοτιανής Εθνοσυνέλευσης. Οι γύρω στα 4,28 εκατομμύρια εγγεγραμμένοι ψηφοφόροι της χώρας κλήθηκαν στις κάλπες για να ψηφίσουν έναν από τους 224 υποψήφιους βουλευτές. Μαζί έγιναν και οι εκλογές για τα 492 μέλη στα Επαρχιακά Λαϊκά Συμβούλια, στις οποίες συμμετείχαν 788 υποψήφιοι. Οι κάλπες άνοιξαν στις 7 π.μ. και έκλεισαν στις 17.00 μ.μ. στα 7.200 εκλογικά κέντρα της χώρας, ενώ 40 εκλογικά κέντρα λειτούργησαν και σε άλλες χώρες για τους πολίτες του εξωτερικού.
Τα αποτελέσματα αναμενόταν να ανακοινωθούν εντός μίας εβδομάδας.
Εκλογικό σύστημα
Η Λαϊκή Δημοκρατία του Λάος είναι σοσιαλιστικό και μονοκομματικό κράτος, με το Λαϊκό Επαναστατικό Κόμμα να είναι το μοναδικό πολιτικό κόμμα της χώρας. Η Λαοτιανή Εθνοσυνέλευση είναι το νομοθετικό σώμα της χώρας, ένα μονοθάλαμο κοινοβούλιο, του οποίου ο τρόπος οργάνωσης, οι εξουσίες και οι αρμοδιότητες, ορίστηκαν στα άρθρα 52-64 του Συντάγματος του 1991. Αποτελείται από 164 μέλη, τα οποία εκλέγονται με δημοκρατικές, άμεσες εκλογές, με πλειοψηφικό σύστημα από 18 πολυεδρικές εκλογικές περιφέρειες, για πενταετή θητεία. Ο αριθμός εδρών ανά περιφέρεια ορίστηκε με πληθυσμιακά κριτήρια. Σε κάθε επαρχία αναλογεί 1 έδρα / 50.000 κατοίκους, οι επαρχίες με πληθυσμό ως 250.000 κατοίκους έχουν 5 έδρες, και ο μέγιστος αριθμός εδρών που μπορεί να έχει μία επαρχία είναι 19. Η προσέλευση στην ψηφοφορία δεν είναι υποχρεωτική, και δικαίωμα ψήφου έχουν όλοι οι πολίτες του Λάος ηλικίας άνω των 18 ετών. Δικαίωμα υποψηφιότητας έχουν όλοι οι πολίτες ηλικίας άνω των 21 ετών.
Ευμορφία Μεταξάκη
Η Ευμορφία Μεταξάκη είναι Ελληνίδα σοπράνο της όπερας.
Βιογραφία
Γεννήθηκε στην Αθήνα και σπούδασε κλασσικό τραγούδι στο Εθνικό Ωδείο Αθηνών και στο Πανεπιστήμιο Μοτσαρτέουμ του Σάλτσμπουργκ της Αυστρίας με τις καθηγήτριες Elisabeth Wilke και Lilian Sukis. Παρακολούθησε μεταπτυχιακό τμήμα Lied/Oratorio και μεταπτυχιακό τμήμα όπερας από όπου και αποφοίτησε το 2004 με βαθμό <<Άριστα παμψηφεί με διάκριση>>. Για την ερμηνεία της Susanna στους Γάμους του Φίγκαρο απέσπασε το τιμητικό μετάλλιο <<Lilli Lehmann>> της Stiftung Mozarteum. Παρακολούθησε σεμινάρια με την Barbara Bonney, Thomas Hampson και Stella Doufexis.
Το καλοκαίρι του 2006 έκανε το ντεμπούτο της στο διεθνές καλοκαιρινό φεστιβάλ του Σάλτσμπουργκ (Salzburger Festspiele). Ερμήνευσε τους ρόλους των Bastienne (Bastien und Bastienne) και Mademoiselle Silberklang (Der Schauspieldirektor) του Wolfgang Amadeus Mozart.
Από το 2004-2010 υπήρξε μόνιμη σολίστ της Όπερας του Μαγδεβούργου όπου ερμήνευσε ρόλους όπως: Pamina (Die Zauberflöte-Mozart), Ilia (Idomeneo-Mozart), Musetta (La Bohème-Puccini), Zerlina (Don Giovanni-Mozart), Despina (Così fan tutte), Maria (West Side Story-Bernstein), Gretel (Hänsel und Gretel-Humperdinck. Το Φεβρουάριο του 2007, της απενεμήθη το βραβείο εξαιρετικής επίδοσης για νέους καλλιτέχνες (Förderpreis). Ως προσκεκλημένη σολίστ έχει εμφανιστεί μεταξύ άλλων στο Konzerthaus του Βερολίνου, στο τοπικό θέατρο του Σάλτσμπουργκ, στην Εθνική Λυρική Σκηνή, στα κρατικά θέατρα του Μπράουνσβαϊγκ, Μάιντς, Ντόρτμουντ, Κότμπους και στην όπερα της Ερφούρτης.
Από το 2013 ανήκει στο ensemble του θεάτρου του Λούμπεκ. Το ρεπερτόριο της περιλαμβάνει ρόλους όπως: Giulietta (I Capuleti e i Montecchi-Bellini), Adina (L'elisir d'amore-Donizetti), Corinna (Il viaggio a Reims-Rossini), Titania (The Fairy Queen-Purcell), Ginevra (Ariodante-Händel) και Marzelline (Fidelio-Beethoven).
Πηγές
Κατηγορία:Ελληνίδες υψίφωνοι
Μιγκέλ Κότο
Προσωπική ζωή
Γεννήθηκε στο Ρόουντ Άιλαντ της Νέας Υόρκης, στις 29 Οκτωβρίου του 1980 και μεγάλωσε στο Κάγουας του Πουέρτο Ρίκο. Είναι παντρεμένος με την Μελίσα Γκουσμάν και έχουν δύο παιδιά. Έχει και μία εξώγαμη κόρη που γεννήθηκε το 2006.
Καριέρα
Από οικογένεια πυγμάχων και προπονητών, ο Κότο ξεκίνησε την επαγγελματική του καριέρα το 2001. Νίκησε τον Βραζιλιάνο Κέλσον Πίντο στις 11 Σεπτεμβρίου του 2004 και κατέκτησε τον παγκόσμιο τίτλο του WBO στα ημιβαρέα βάρη στους νέους. Κατέκτησε τον τίτλο συνολικά έξι συνεχείς φορές και έπειτα τον εγκατέλειψε, καθώς μεταπήδησε στην κατηγορία των ημιβαρέων βαρών ανδρών. Στις 21 Φεβρουαρίου του 2009 κέρδισε τον παγκόσμιο τίτλο του WBO στα ημιβαρέα βάρη νικώντας τον Μάικλ Τζένινγκς. Στις 14 Νοεμβρίου του 2009 έχασε το τίτλο του από τον Μάνι Πακιάο.
Εκτός αγώνων
Αναφορικά με την εξωαγωνιστική του δραστηριότητα, ο Κότο ίδρυσε έναν μη κερδοσκοπικό οργανισμό, με την επωνυμία "El Ángel", που προωθεί τη σωματική άσκηση και τη λήψη μέτρων ενάντια στην νηπιακή παχυσαρκία.
Εξωτερικοί σύνδεσμοι
Κατηγορία:Πυγμάχοι Κατηγορία:Πορτορικανοί αθλητές
Χρήστος Κυριαζής
Ο Χρήστος Κυριαζής (2  Απριλίου 1953 - 10 Νοεμβρίου 2021) ήταν Έλληνας τραγουδιστής. Γεννήθηκε στον Πειραιά και μεγάλωσε στα Καμίνια. Ο πατέρας του ήταν αξιωματικός στο Βασιλικό Ναυτικό, ενώ τα αδέλφια του έφτιαχναν έπιπλα και, έπειτα από προτροπή τους, ξεκίνησε και αυτός.
Σπούδασε σχέδιο στην Ιταλία και μετά την επιστροφή του συνέχισε την οικογενειακή τέχνη της επιπλοποιίας. Τα έπιπλα που δημιουργούσε σταδιακά γίνονταν γνωστά στους αθηναϊκούς κύκλους.
Εντούτοις η μεγάλη του αγάπη ήταν πάντα η μουσική. Σε ηλικία 12 ετών άρχισε να μαθαίνει τις νότες με μία χειροποίητη κιθάρα και πέντε  χρόνια αργότερα άρχισε να παίζει με ένα μικρό rock συγκρότημα σε καταστήματα, όπως καφετέριες και ζαχαροπλαστεία. Δημιούργησε τα συγκροτήματα «Mirabilis Zalapa», «What a pity» και «Πρόκες» (1972). Στο club «Hobby» στην Πλατεία Αμερικής τον ανακάλυψε ο Βλάσης Μπονάτσος και τον κάλεσε να παίξει με το συγκρότημα που είχε, τους «Πελόμα Μποκιού». Το 1992 έγινε ευρύτερα γνωστός με το  δίσκο  «Μου θυμίζεις τη μάνα μου»  που έγινε πλατινένιος, ξεπερνώντας τα 125.000 αντίτυπα. Ακολούθησαν οι δίσκοι «Επιτυχίες» (1994), «Η αγάπη είναι μία» (1994, «χρυσός» δίσκος των 30.000 αντιτύπων), «Χαμένος Νικητής» (1995), «Άλλο τι θέλω, άλλο τι μπορώ» (1997). Τα γνωστότερα τραγούδια αυτών των δίσκων είναι «Οι απέναντι που πληρώνουν έναντι», «Ημεροβίγλι» κ.λπ.
Έκανε δύο γάμους. Με την πρώτη του σύζυγο την Μαρία Διαμαντή Πατέρα απέκτησε ένα γιο, τον Άρη Ξυλά (o δεύτερος σύζυγος της μητέρας του, ο εφοπλιστής Γιάννης Ξυλάς, τον έχει μεγαλώσει και ο Άρης κράτησε το δικό του επίθετο). Τη δεύτερη σύζυγό του, τη Σοφία, τη γνώρισε το 2000.
Πέθανε στις 10 Νοεμβρίου 2021 σε ηλικία 68 ετών από καρκίνο και κηδεύτηκε στις 13 Νοεμβρίου στο  Α' Νεκροταφείο Αθηνών.
Παραπομπές
Κατηγορία:Λαϊκοί τραγουδιστές Κατηγορία:Έλληνες τραγουδοποιοί
Motörizer
Motörizer είναι ο τίτλος του 19ου στούντιο δίσκου του βρετανικού χέβι μέταλ συγκροτήματος Motörhead, ο οποίος κυκλοφόρησε στις 26 Αυγούστου 2008 μέσω της δισκογραφικής εταιρείας "Steamhammer/SPV" στη Βόρεια Αμερική, στις 29 Αυγούστου στη Γερμανία και τρεις ημέρες αργότερα στην υπόλοιπη Ευρώπη.
Ιστορία του δίσκου
left|thumb|140px|Οι Motörhead σε συναυλία το 2008 Από τον Μάρτιο μέχρι και τον Ιούνιο του 2008, οι Motörhead ηχογράφησαν τον διάδοχο του "Kiss of Death" σε παραγωγή του Κάμερον Γουέμπ. Τα τύμπανα ηχογραφήθηκαν στο στούντιο του Ντέιβ Γκρολ στο Λος Άντζελες, ενώ το εξώφυλλο του άλμπουμ είναι σχεδιασμένο από τον Μαρκ ντε Βίτο και δείχνει μία ασπίδα και ένα σπαθί ανάμεσα σε δύο σχεδιασμένους σκελετούς. Στην ασπίδα φαίνονται τα τρία εθνόσημα των χωρών από τις οποίες κατάγονται τα μέλη του συγκροτήματος με τα τρία λιοντάρια της Αγγλίας για τον Lemmy, τον δράκο της Ουαλίας για τον Φιλ Κάμπελ και τα τρία στέμματα της Σουηδίας για τον Μίκι Ντι. Το τελευταίο τεταρτημόριο της ασπίδας παρουσιάζει το Snaggletooth, σήμα του συγκροτήματος.
Ο δίσκος κυκλοφόρησε στα τέλη Αυγούστου του 2008 σκαρφαλώνοντας στο # 5 στη Γερμανία, το # 9 στη Φινλανδία, το # 10 στη Σουηδία και το Top-20 στην Ουγγαρία, την Ελβετία, τη Νορβηγία, την Αυστρία και τη Δανία. Επίσης, έγινε ο πρώτος δίσκος των Motörhead που κατάφερε να μπει στο Hot-100 του Billboard, σκαρφαλώνοντας ως το # 82, πουλώντας 6.000 αντίτυπα την πρώτη εβδομάδα κυκλοφορίας του. Οι κριτικές ήταν θετικές με το "Allmusic" να του δίνει 3,5 αστέρια, το "PopMatters" 7/10, το "Sputnik Music" μέσο όρο βαθμολογιών 3,6 και το "Metal Archives" 89%.
Ένα βίντεο κλιπ για το κομμάτι "Rock Out" γυρίστηκε, παρουσιάζοντας οπαδούς του συγκροτήματος πριν μεταβούν σε συναυλία των Motörhead, αλλά δεν κυκλοφόρησε ποτέ σε μορφή σινγκλ. Στις 11 Ιουλίου 2008, ο Lemmy εμφανίστηκε στο "Friday Rock Show" του Μπρους Ντίκινσον για το σταθμό "BBC 6", παίζοντας το "Runaround Man", το "Rock Out" και το "The Thousand Names of God".
Στις 1 Απριλίου 2009 ανακοινώθηκε ότι οι Motörhead θα σπονσοράρουν για δύο χρόνια την ομάδα Lincolnshire Bombers Roller Girls.
Τραγούδια
1. Runaround Man (Kilmister, Campbell, Dee) - 2:57
2. Teach You How to Sing the Blues (Kilmister, Campbell, Dee) - 3:03
3. When the Eagle Screams (Kilmister, Campbell, Dee) - 3:44
4. Rock Out (Kilmister, Campbell, Dee) - 2:08
6. Buried Alive (Kilmister, Campbell, Dee) - 3:12
8. Back on the Chain (Kilmister, Campbell, Dee) - 3:24
9. Heroes (Kilmister, Campbell, Dee) - 4:59
10. Time Is Right (Kilmister, Campbell, Dee) - 3:14
11. The Thousand Names of God (Kilmister, Campbell, Dee) - 4:33
Θέσεις τσαρτ
Motörizer (άλμπουμ)
Επίσημη κυκλοφορία: 26 Αυγούστου 2008
Τα μέλη του συγκροτήματος
Το "Motörizer" ηχογραφήθηκε από τους εξής μουσικούς:
Τσαπαρλί (Αγκσού)
Το Τσαπαρλί (επίσης Τσαπαρλή) αποτελεί χωριό και δήμο της επαρχίας Αγκσού του Αζερμπαϊτζάν. Έχει πληθυσμό 773 κατοίκων και βρίσκεται στο βορειοανατολικό μέρος της χώρας.
Ντασμπουλάκ (Σαμκίρ)
Το Ντασμπουλάκ είναι χωριό και δήμος της επαρχίας Σαμκίρ του Αζερμπαϊτζάν. Έχει πληθυσμό 591 κατοίκων και βρίσκεται στο βορειοδυτικό άκρο της χώρας.
Diary of a Madman
Diary of a Madman είναι ο τίτλος του δεύτερου στούντιο δίσκου του βρετανού τραγουδιστή της χέβι μέταλ μουσικής, Ozzy Osbourne. Ο δίσκος ηχογραφήθηκε στις αρχές του 1981 και κυκλοφόρησε το Νοέμβριο της ίδιας χρονιάς, ενώ επανεκδόθηκε στις 17 Ιουνίου 2002 σε μορφή CD από την "Sony Music Distribution" με επιπλέον κομμάτι τη ζωντανή εκτέλεση του "I Don't Know".
Ιστορία του δίσκου
left|thumb|150px|Ο Osbourne το 1980 Στις αρχές του 1981, ο Osbourne μπήκε στα "Ridge Farm Studios" για την ηχογράφηση του διαδόχου του "Blizzard of Ozz". Η σύνθεση των κομματιών πραγματοποιήθηκε από τον ίδιο, τον κιθαρίστα Ράντι Ρόουντς, τον μπασίστα Μπομπ Ντέισλι και το ντράμερ Λι Κέρσλεηκ. Παρ' όλα αυτά, στο εσώφυλλο του άλμπουμ αναφέρονταν ως μπασίστας ο Ρούντι Σάρζο και ως ντράμερ ο Τόμι Όλντριτζ, κάτι που ο δεύτερος έχει αρνηθεί.
Οι κριτικές του άλμπουμ ήταν θετικές, με το "AllMusic" να του δίνει 4,5 αστέρια με άριστα τα πέντε, το "Rolling Stone" τρία στα πέντε αστέρια και ο Μάρτιν Ποπόφ 10 / 10. Η εμπορική επιτυχία του ήταν μεγάλη, αφού σκαρφάλωσε στο Top-20 και στις δύο πλευρές του Ατλαντικού και βραβεύθηκε ως τριπλά πλατινένιο στις Ηνωμένες Πολιτείες και πλατινένιο στον Καναδά.
Η επανέκδοση του 2002 περιελάμβανε επανηχογραφημένα τα μέρη του μπάσου και των τυμπάνων από τους Ρόμπερτ Τρουχίγιο και Μάικ Μπόρντιν, αντίστοιχα. Η μάνατζερ του τραγουδιστή, Σάρον Όσμπορν, δήλωσε ότι την απόφαση για την αλλαγή αυτή πήρε ο Ozzy με σκοπό να δώσει νέο ήχο στις αρχικές ηχογραφήσεις.
Το 2011, η "Sony Legacy" κυκλοφόρησε τις deluxe επετειακές εκδόσεις για τα τριάντα χρόνια των "Diary of a Madman" και "Blizzard of Ozz", με το "Diary of a Madman" να περιλαμβάνει ένα δεύτερο CD με τίτλο "Ozzy Live" το οποίο περιείχε μία ζωντανή εμφάνιση του συγκροτήματος από το 1981.
Τραγούδια
2. Flying High Again (Osbourne, Rhoads, Daisley, Kerslake) - 4:43
3. You Can't Kill Rock N' Roll (Osbourne, Rhoads, Daisley) - 6:58
4. Believer (Osbourne, Rhoads, Daisley) - 5:17
5. Little Dolls (Osbourne, Rhoads, Daisley, Kerslake) - 5:39
6. Tonight (Osbourne, Rhoads, Daisley, Kerslake) - 5:50
7. S.A.T.O. (Osbourne, Rhoads, Daisley, Kerslake) - 4:06
8. Diary of a Madman (Osbourne, Rhoads, Daisley, Kerslake) - 6:15
Θέσεις τσαρτ
Diary of a Madman (άλμπουμ)
Επίσημη κυκλοφορία: 7 Νοεμβρίου 1981
Βραβεία
Diary of a Madman (άλμπουμ)
Ηνωμένες Πολιτείες (RIAA Certification): 3 φορές πλατινένιος
Καναδάς (CRIA Certification): Πλατινένιος
Τα μέλη του συγκροτήματος
Το Diary of a Madman ηχογραφήθηκε από τους εξής μουσικούς:
Πηγές
Κατηγορία:Άλμπουμ του 1981 Κατηγορία:Άλμπουμ του Ozzy Osbourne
Μπισεντέ Λιζαραζού
Αγωνίστηκε για πολλά χρόνια στην Μπορντό και στην Μπάγερν Μονάχου, με τις οποίες είχε κι αρκετές διακρίσεις. Με την πρώτη πανηγύρισε ένα πρωτάθλημα Γαλλίας τη σεζόν 1991-92 κι ένα Κύπελλο Ιντερτότο, το 1995. Ενώ με τη δεύτερη είχε περισσότερες διακρίσεις μεταξύ των οποίων 5 πρωταθλήματα Γερμανίας και 1 Τσάμπιονς Λιγκ, τη σεζόν 2000-01.
Εξωτερικοί σύνδεσμοι
Κατηγορία:Αμυντικοί ποδοσφαιριστές Κατηγορία:Γάλλοι ποδοσφαιριστές Κατηγορία:Ποδοσφαιριστές Εθνικής Γαλλίας Κατηγορία:Ποδοσφαιριστές Ευρωπαϊκού Πρωταθλήματος 1996 Κατηγορία:Ποδοσφαιριστές Παγκοσμίου Κυπέλλου 1998 Κατηγορία:Ποδοσφαιριστές Ευρωπαϊκού Πρωταθλήματος 2000 Κατηγορία:Ποδοσφαιριστές Κυπέλλου Συνομοσπονδιών FIFA 2001 Κατηγορία:Ποδοσφαιριστές Παγκοσμίου Κυπέλλου 2002 Κατηγορία:Ποδοσφαιριστές Κυπέλλου Συνομοσπονδιών FIFA 2003 Κατηγορία:Ποδοσφαιριστές Ευρωπαϊκού Πρωταθλήματος 2004 Κατηγορία:Ποδοσφαιριστές Ζιροντέν Μπορντό Κατηγορία:Ποδοσφαιριστές Αθλέτικ Μπιλμπάο Κατηγορία:Ποδοσφαιριστές Μπάγερν Μονάχου Κατηγορία:Ποδοσφαιριστές Ολιμπίκ Μαρσέιγ Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Μπούντεσλιγκα Κατηγορία:Ιππότες της Λεγεώνας της Τιμής Κατηγορία:Βάσκοι ποδοσφαιριστές Κατηγορία:Παίκτες νικητές ΟΥΕΦΑ Τσάμπιονς Λιγκ Κατηγορία:Ποδοσφαιριστές Εθνικής Χώρας των Βάσκων Κατηγορία:Παίκτες νικητές Παγκοσμίου Κυπέλλου ποδοσφαίρου FIFA Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου Κατηγορία:Παίκτες νικητές Κυπέλλου Συνομοσπονδιών FIFA
Σεβάστεια
Η Σεβάστεια (τουρκικά: Sivas «Σίβας», αρμενικά: Սեբաստիա, περσικά: Sebhasd) είναι η πρωτεύουσα της επαρχίας Σίβας στην Τουρκία, ονομαζόμενης ιστορικά ως Μικρή Αρμενία (Lesser Armenia, Փոքր Հայք). Ανήκει στο Διαμέρισμα Κεντρικής Ανατολίας. Σύμφωνα με την τουρκική απογραφή του 2007, ο πληθυσμός της ήταν 300.795. Πριν την Ανταλλαγή πληθυσμών, κατοικούσαν εκεί 1.500 ελληνόφωνοι και τουρκόφωνοι Χριστιανοί Ορθόδοξοι που διατηρούσαν σχολείο και εκκλησία. Υπήρχε επίσης και ανεπτυγμένη αρμενική κοινότητα.Απόγονοι των προσφύγων από την Σεβάστεια,Έλληνες εγκαταστάθηκαν και ζουν στο χωριό Σαβαστειανά στον Ν.Πέλλας και στο χωριό Βατερό Κοζάνης.
Ο Γκιοκ Μεντρεσές (Gök Medrese), ιστορικό μνημείο του 13ου αιώνα, αποτελεί έργο του Έλληνα αρχιτέκτονα Καλογιάννη από το Ικόνιο.
Η πόλη, που βρίσκεται σε υψόμετρο 1.278 μέτρων με την ευρεία κοιλάδα του Άλυ ποταμού, είναι μια μέτρια μεγέθους πόλης, εμπορικό και βιομηχανικό κέντρο της περιοχής, παρόλο που η οικονομία παραδοσιακά βασίζεται στη γεωργία.
Με την ανάπτυξη των σιδηροδρόμων, η πόλη απέκτησε νέα οικονομική σημασία ως συμβολή σημαντικών σιδηροδρομικών γραμμών που συνδέουν τις πόλεις Καισάρεια, Σαμψούντα, και Ερζερούμ. Η πόλη συνδέεται αεροπορικώς και με την Κωνσταντινούπολη.
Από την πόλη αυτήν κατάγεται και η Χαντίσε, τραγουδίστρια η οποία συμμετείχε στην Γιουροβίζιον για την Τουρκία, το 2009.
Κήρυκες (αθηναϊκή οικογένεια)
Οι Κήρυκες ήταν αρχαία αθηναϊκή οικογένεια, η οποία ανήκε στους ευπατρίδες και ήταν γνωστή για τη δράση της από τον 7ο αιώνα π.Χ μέχρι τον 2ο αιώνα μ.Χ. Κατάγονταν από την Ελευσίνα και κατείχαν το αξίωμα του δαδούχου στα Ελευσίνια Μυστήρια (ιδίως την περίοδο του κλάδου Καλλίων-Ιππονίκων). Αυτή η ιερατική θέση ήταν κατώτερη μονάχα απ' αυτή του ιεροφάντη, την οποία κατείχαν τα μέλη της οικογένειας των Ευμολπίδων, με την οποία οι Κήρυκες βρίσκονταν σε συχνή διαμάχη. Τα μέλη της οικογένειας θεωρούσαν πως είχαν καταγωγή από τον Κήρυκα, τον οποίο η οικογένεια των Ευμολπίδων θεωρούσε νεότερο γιο του Εύμολπου, ενώ οι Κύρηκες τον θεωρούσαν γιο του Ερμή και της θυγατέρας του Κέκροπα, Αγραύλου.
Εκτός από ιερατικά καθήκοντα, τα μέλη της οικογένειας φημίζονταν για τον πλούτο τους (ιδίως την εποχή του νομοθέτη Σόλωνα) και για τη διπλωματική τους δράση. Ήταν πρόξενοι των Σπαρτιατών στην Αθήνα και αναλάμβαναν διπλωματικές αποστολές στη Λακεδαίμονα. Επίσης, συμμετείχαν σε διπλωματικές αποστολές στην Περσία και στη Μεγάλη Ελλάδα - ιστορικοί θεωρούν πως αυτό οφείλεται στην ιερατική θέση που κατείχαν τα μέλη της οικογένειας. Όσον αφορά την εσωτερική πολιτική της Αθήνας, οι Κύρυκες είχαν συμμαχήσει με τους Αλκμεωνίδες και τους Φιλαΐδες, μετά από πρόταση του Αριστείδη, ο οποίος καταγόταν (από την πλευρά της μητέρας του) από την οικογένεια των Κηρύκων - η συμμαχία των τριών αριστοκρατικών οικογενειών είχε ενδυναμωθεί με τα δεσμά του γάμου: ο Καλλίας Β' είχε παντρευτεί την Ελπινίκη (θυγατέρα του Μιλτιάδη και αδερφή του Κίμωνα).
Οι σύγχρονοι ιστορικοί θεωρούν πως μέλη της οικογενείας των Κηρύκων ήταν ο διπλωμάτης Καλλίας, γιος του Κρατία (ίσως από την πλευρά της μητέρας του), ο στρατηγός Μυρωνίδης, ο πολιτικός Καλλίας, γιος του Καλλιάδη και ο διάσημος παγκρατιαστής Καλλίας. Επίσης, θεωρείται πως είχαν συγγένεια με τον λογογράφο Ανδοκίδη, ενώ σύζυγος του Αλκιβιάδη ήταν η κόρη του Ιππόνικου Γ', Ιππαρέτη. Παρά την αποδυνάμωση της αριστοκρατικής φατριάς στη δημοκρατική Αθήνα, οι Κήρυκες συνέχισαν να διαδραματίζουν σημαντικό ρόλο στα πολιτικά της ελληνιστικής και ρωμαϊκής εποχής, καθώς μέλος της οικογένειας ήταν και ο Ηρώδης ο Αττικός.
Βιβλιογραφία
κατηγορία:Αρχαίοι Αθηναίοι
Γιοζγκάτ
Το Γιοζγκάτ (τουρκικά: Yozgat, ελληνικά: Υοσγάτη, αρμενικά: Յոզգաթ), προηγούμενη ονομασία του Bozok, είναι πόλη και δήμος της Τουρκίας. Είναι η πρωτεύουσα της ομώνυμης επαρχίας Γιοζγκάτ. Σύμφωνα με την απογραφή του 2009, ο πληθυσμός του δήμου είναι 113.614 κάτοικοι από τους οποίους 73.835 μένουν στην πόλη. Η πλειονότητα του πληθυσμού αποτελείται από Σουνίτες. Από την πόλη αυτή κατάγεται ο Τούρκος ποδοσφαιριστής Μεχμέτ Τοπούζ.
Παραπομπές
Κατηγορία:Ασιατικές πόλεις της Τουρκίας
Φραπέ
Ο φραπέ είναι ελληνικής επινόησης αφρώδης κρύος καφές. Τα βασικά συστατικά του είναι στιγμιαίος καφές και νερό, ενώ προαιρετικά προστίθενται ζάχαρη ή/και γάλα. Άρχισε να διαδίδεται στα τέλη της δεκαετίας του '50. Αποτελεί σύμβολο χαλαρότητας και του ελληνικού τρόπου ζωής.